1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 1/26Finlex ®
Finlex › Lainsäädäntö › Ajantasainen lainsäädäntö › Vuosi 2016 › 9.9.2016/768
Seurattu SDK 1313/2022 saakka.
9.9.2016/768
Laki oma-aloitteisten verojen verotusmenettelystä
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 §
Lain soveltamisala
Tätä lakia sovelletaan niiden Verohallinnon tehtäväalaan kuuluvien verojen ja maksujen verotusmenettelyyn
ja muutoksenhakuun, joista säädetään:
1) arvonlisäverolaissa (1501/1993) ;
2) arpajaisverolaissa (552/1992) ;
3) apteekkiverolaissa (770/2016) ;
4) eräistä vakuutusmaksuista suoritettavasta verosta annetussa laissa (664/1966) ;
5) ennakkoperintälaissa (1118/1996) ;
6) työnantajan sairausvakuutusmaksusta annetussa laissa (771/2016) ;
7) korkotulon lähdeverosta annetussa laissa (1341/1990) ;
8) ulkomailta tulevan palkansaajan lähdeverosta annetussa laissa (1551/1995) ;
9) Pohjoismaiden Investointipankin, Pohjoismaiden kehitysrahaston ja Pohjoismaiden
ympäristörahoitusyhtiön palveluksessa olevien henkilöiden verottamisesta annetussa laissa (562/1976) ;
10) rajoitetusti verovelvollisen tulon verottamisesta annetussa laissa (627/1978) ;
11) valmisteverotuslaissa (182/2010) ;
12) nestemäisten polttoaineiden valmisteverosta annetussa laissa (1472/1994) ;
13) sähkön ja eräiden polttoaineiden valmisteverosta annetussa laissa (1260/1996) ;
14) virvoitusjuomaverosta annetussa laissa (1127/2010) ;
15) alkoholi- ja alkoholijuomaverosta annetussa laissa (1471/1994) ;
16) eräiden juomapakkausten valmisteverosta annetussa laissa (1037/2004) ;
17) tupakkaverosta annetussa laissa (1470/1994) ;
18) jäteverolaissa (1126/2010) ;
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 2/2619 kohta on kumottu L:lla 29.12.2022/1266 , joka tuli voimaan 1.1.2023. Aiempi sanamuoto kuuluu:
19) öljysuojarahastosta annetussa laissa (1406/2004) .
(13.1 1.2020/783)
Jos 1 momentissa mainitussa laissa säädetään tästä laista poiketen, sovelletaan asianomaisen lain säännöksiä.
Mitä tässä laissa säädetään verosta, sovelletaan myös maksuun ja suorituksen maksajan pidättämään
määrään.
Tämän lain säännöksiä sovelletaan myös verotusta koskevien Suomea sitovien kansainvälisten sopimusten ja
Euroopan unionin lainsäädännössä säädettyjen velvoitteiden täytäntöön panemiseen. (29.12.2022/1269)
L:lla 1269/2022  lisätty 4 momentti tuli voimaan 1.1.2023.
2 § (13.11.2020/783)
Määritelmät
Tässä laissa tarkoitetaan:
1) verokaudella  ajanjaksoa, jolta asianomaisten verolakien mukaan määräytyvä vero ilmoitetaan ja
maksetaan;
2) veroilmoituksella  ilmoitusta, jolla verokauden veroa koskevat tiedot on annettava;
3) yleisellä eräpäivällä  kalenterikuukauden 12 päivää tai, jos se ei ole pankkipäivä, sitä seuraavaa
ensimmäistä pankkipäivää;
4) verovelvollisella  1 §:n 1 momentin 1–4 ja 1 1–19 kohdassa mainittujen lakien mukaisessa verotuksessa
verovelvollisten lisäksi 1 §:n 1 momentin 5–10 kohdassa mainituissa laeissa tarkoitettua maksuvelvollista,
lähdeveron perimiseen velvollista ja ennakonpidätysvelvollista;
5) suorituksen maksajalla  ennakonpidätyksen, lähdeveron, palkkatulon lähdeveron, lopullisen palkkaveron,
korkotulon lähdeveron tai työnantajan sairausvakuutusmaksun alaisen suorituksen, muun suorituksen tai
edun maksajaa tai antajaa;
6) valmistever otuksessa säännöllisesti ver ovelvollisella  valmisteverotuslaissa tarkoitettua valtuutettua
varastonpitäjää, rekisteröityä vastaanottajaa, veroedustajaa, varmistettua vastaanottajaa sekä sellaista
verovelvollista, jolle on asianomaisessa valmisteverolaissa säädetty velvollisuus tai oikeus rekisteröityä
verovelvolliseksi; (22.12.2021/1214)
L:lla 1214/2021  muutettu 6 kohta tulee voimaan 13.2.2023. Aiempi sanamuoto kuuluu:
6) valmistever otuksessa säännöllisesti ver ovelvollisella  valmisteverotuslaissa tarkoitettua valtuutettua
varastonpitäjää, rekisteröityä vastaanottajaa, veroedustajaa sekä sellaista verovelvollista, joille on
asianomaisessa valmisteverolaissa säädetty velvollisuus tai oikeus rekisteröityä verovelvolliseksi;
7) valmistever otuksessa satunnaisesti ver ovelvollisella  muuta valmisteverotuslain tai asianomaisen
valmisteverolain nojalla verovelvollista kuin valmisteverotuksessa säännöllisesti verovelvollista.
3 §
Toimivaltainen viranomainen
Toimivaltainen viranomainen on Verohallinto.
2 luku
Yleiset menettelysäännökset
4 §
Määräaikojen laskeminen eräissä tapauksissa
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 3/26Ellei jäljempänä toisin säädetä, tässä laissa säädetyt määräajat lasketaan sitä kalenterivuotta seuraavan
vuoden alusta, johon kuuluvalta asianomaisen veron verokaudelta vero olisi tullut ilmoittaa ja maksaa. Jos
verovelvollisen tilikausi ei ole kalenterivuosi ja asianomaisen veron verokausi on kalenterikuukausi,
määräajat lasketaan sen tilikauden päättymistä seuraavan vuoden alusta, johon kuuluvalta verokaudelta vero
olisi tullut ilmoittaa ja maksaa.
Jos verovelvollisen arvonlisäverotuksessa sovellettava verokausi on poronhoitovuosi, arvonlisäveroa
koskevat 1 momentissa tarkoitetut määräajat lasketaan poronhoitovuoden päättymistä seuraavan vuoden
alusta.
5 §
Verotuksen tasapuolisuus
Verotusmenettelyssä ja muissa veron määräämiseen liittyvissä toimissa veronsaajien ja verovelvollisen edut
tulee ottaa huomioon tasapuolisesti.
6 §
Luottamuksensuoja
Jos asia on tulkinnanvarainen tai epäselvä ja jos verovelvollinen on toiminut vilpittömässä mielessä
viranomaisen noudattaman käytännön tai ohjeiden mukaisesti, asia on ratkaistava tältä osin verovelvollisen
eduksi, jos erityisestä syystä ei muuta johdu.
Jos vero kuitenkin määrätään tai päätöstä oikaistaan, veroon liittyvät korkoseuraamukset voidaan jättää
perimättä ja veronkorotus määräämättä kokonaan tai osittain, jos korkoseuraamusten perintä ja
veronkorotuksen määrääminen olisivat asian tulkinnanvaraisuuden tai epäselvyyden vuoksi kohtuuttomia.
7 §
Kuuleminen
Verohallinnon on ennen verovelvollisen vahingoksi tapahtuvaa veron määräämistä varattava
verovelvolliselle tilaisuus selvityksen antamiseen, jos veroa määrättäessä olennaisesti poiketaan
verovelvollisen antamista tiedoista. Jos Verohallinto oikaisee tehtyä päätöstä verovelvollisen vahingoksi,
verovelvolliselle on aina varattava tilaisuus esittää selvitystä asiassa. Verovelvolliselle on, jos mahdollista,
ennen 73 §:ssä tarkoitetun seurannaismuutoksen tekemistä varattava tilaisuus esittää selvitystä asiassa, jos se
ei ole ilmeisen tarpeetonta.
Pyytäessään verovelvolliselta vastinetta tai muuta selvitystä Verohallinnon on mahdollisuuksien mukaan
mainittava, mistä seikoista selvitystä erityisesti tulisi esittää.
Verohallinnon on tarvittaessa asetettava kohtuullinen määräaika selvityksen antamiseen.
Veronsaajien oikeudenvalvontayksikköä kuullaan siten, että sille varataan tilaisuus tutustua
verotusasiakirjoihin, jos muualla verolainsäädännössä ei toisin säädetä.
8 §
Selvittämisvelvollisuus
Verovelvollisen täytettyä ilmoittamisvelvollisuutensa tulee Verohallinnon ja verovelvollisen osallistua
mahdollisuuksiensa mukaan asian selvittämiseen. Pääasiallisesti sen osapuolen, jolla on siihen paremmat
edellytykset, on esitettävä asiasta selvitystä.
Jos verovelvollisen suorittaman oikeustoimen toinen osapuoli ei asu Suomessa tai tällä ei ole kotipaikkaa
täällä eikä Verohallinto voi saada oikeustoimesta tai sen toisesta osapuolesta riittävää tietoa kansainvälisen
sopimuksen nojalla, selvityksen esittäminen on ensisijaisesti verovelvollisen asia.
9 §
Asian tutkiminen
Veroa määrätessään Verohallinnon on tutkittava saamansa tiedot ja selvitykset tavalla, joka asian laatu,
laajuus, verovelvollisten yhdenmukainen kohtelu ja verovalvonnan tarpeet huomioon ottaen on perusteltua.
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 4/26Jos päätös vaikuttaa merkittävästi Verohallinnossa samanaikaisesti vireillä olevan asian ratkaisemiseen, asiat
valmistellaan ja ratkaistaan yhdessä, jos se asioiden lukumäärä, töiden järjestelyt ja määräajat huomioon
ottaen on mahdollista, eikä yhdessä käsittelemisestä aiheudu haitallista viivytystä.
10 §
Veron kiertäminen
Jos jollekin olosuhteelle tai toimenpiteelle on annettu sellainen oikeudellinen muoto, joka ei vastaa asian
varsinaista luonnetta tai tarkoitusta, vero on määrättävä niin kuin asiassa olisi käytetty oikeata muotoa. Jos
vastike tai muu suoritus on sovittu tai määrätty kohtuullisena pidettävää pienemmäksi tai muuhun
toimenpiteeseen on ryhdytty ilmeisesti siinä tarkoituksessa, että maksettavan veron määrä vähentyisi,
voidaan arvion mukaan vahvistaa, mistä määrästä veroa on maksettava.
Jos on ilmeistä, että veroa määrättäessä olisi meneteltävä 1 momentissa tarkoitetulla tavalla, veroa
määrättäessä on huolellisesti tutkittava kaikki ne seikat, jotka voivat vaikuttaa asian arvostelemiseen, sekä
annettava verovelvolliselle tilaisuus esittää selvitys havaituista seikoista. Jollei verovelvollinen tällöin esitä
selvitystä siitä, että olosuhteelle tai toimenpiteelle annettu oikeudellinen muoto vastaa asian varsinaista
luonnetta tai tarkoitusta tai ettei toimenpiteeseen ole ryhdytty ilmeisesti siinä tarkoituksessa, että
suoritettavasta verosta vapauduttaisiin, veroa määrättäessä on meneteltävä 1 momentissa säädetyllä tavalla.
3 luku
Verokaudet
11 §
Verokausi
Verokausi on kalenterikuukausi, jollei 2–6 ja 8 momentissa toisin säädetä. (22.12.2021/1218)
1 momentti on L:lla 1218/2021  väliaikaisesti muutetussa muodossaan voimassa 1.1.2021–31.12.2022.
Aiempi sanamuoto kuuluu:
Verokausi on kalenterikuukausi, jollei 2–6 momentissa toisin säädetä. (13.1 1.2020/783)
Sellaisen alkutuotantoa harjoittavan luonnollisen henkilön, kuolinpesän tai yhtymän ja arvonlisäverolain 79 c
§:ssä tarkoitetun taide-esineen tekijän, joka ei harjoita muuta arvonlisäverollista toimintaa,
arvonlisäverotuksessa sovellettava verokausi on kalenterivuosi.
Arvonlisäverolain 13 c §:n 1 momentissa tarkoitetun paliskuntaryhmän arvonlisäverotuksessa sovellettava
verokausi on poronhoitovuosi.
Apteekkiveron verokausi on kalenterivuosi.
Jäteverolain 4 §:ssä tarkoitetun kaatopaikanpitäjän jäteverotuksessa sovellettava verokausi on
neljänneskalenterivuosi. (13.1 1.2020/783)
Sähkön ja eräiden polttoaineiden valmisteverosta annetun lain 2 §:n 1 momentin 5 b kohdassa tarkoitetun
pientuottajan ja 18 d kohdassa tarkoitetun biokaasun pientuottajan sekä 17 a §:n 2 momentissa tarkoitetun
polttoturpeen pienkäyttäjän verotuksessa sovellettava verokausi on kalenterivuosi. (22.12.2021/1218)
L:lla 1218/2021  muutettu 6 momentti tuli voimaan 1.1.2022. Aiempi sanamuoto kuuluu:
Sähkön ja eräiden polttoaineiden valmisteverosta annetun lain 2 §:n 1 momentin 5 b kohdassa tarkoitetun
pientuottajan sähköverotuksessa sovellettava verokausi on kalenterivuosi. (13.1 1.2020/783)
Edellä 2 momentissa alkutuotannolla tarkoitetaan maatalouden, metsätalouden, puutarhatalouden,
metsästyksen, kalastuksen, kalankasvatuksen, ravustuksen, ravunkasvatuksen, turkistarhauksen ja
poronhoidon harjoittamista sekä jäkälän ja käpyjen poimintaa tai muuta tällaista luonnontuotteen talteen
ottamista. Maataloudella tarkoitetaan varsinaista maataloutta sekä sellaista erikoismaataloutta taikka maa- tai
metsätalouteen liittyvää toimintaa, jota ei ole pidettävä eri liikkeenä.
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 5/26Sähkön ja eräiden polttoaineiden valmisteverosta annetun lain 21 §:n 1 momentin 5 kohdassa tarkoitetun
biokaasun verotuksessa verokausi vuonna 2022 on kalenterivuosi. (22.12.2021/1218)
L:lla 1218/2021  lisätty 8 momentti on väliaikaisesti voimassa 1.1.2021–31.12.2022.
12 §
Valinnaiset verokaudet
Arvonlisäverotuksessa verovelvollinen, säännöllisesti palkkaa maksava työnantaja ja muu suorituksen
maksaja kuin satunnaisesti palkkaa maksava työnantaja, jonka kirjanpitolain (1336/1997) 4 luvun 1 §:ssä
tarkoitettu kalenterivuoden liikevaihto tai sitä vastaava tuotto on enintään 100 000 euroa, voi hakemuksesta
valita verokaudeksi neljänneskalenterivuoden.
Arvonlisäverotuksessa verovelvollinen jonka kirjanpitolain 4 luvun 1 §:ssä tarkoitettu kalenterivuoden
liikevaihto tai sitä vastaava tuotto on enintään 30 000 euroa, voi hakemuksesta valita verokaudeksi
kalenterivuoden.
Mitä 1 ja 2 momentissa säädetään arvonlisäverotuksessa verovelvollisesta, ei sovelleta paliskuntaryhmään.
Edellä 1 ja 2 momentissa tarkoitettuna kalenterivuotena pidetään sitä kalenterivuotta, jona sovellettavasta
verokaudesta on kysymys.
13 §
Verokauden muuttaminen
Verovelvollinen, joka soveltaa 12 §:n 1 tai 2 momentissa säädettyä pidempää verokautta, ja 1 1 §:n 2
momentissa tarkoitettu verovelvollinen voivat hakemuksesta siirtyä soveltamaan lyhyempää verokautta.
14 §
Verokauden soveltaminen
Pidempää verokautta sovelletaan hakemuksen tekemistä seuraavan kalenterivuoden alusta ja lyhyempää
verokautta hakemuksen tekemistä seuraavan lyhyemmän verokauden alusta.
Poiketen siitä, mitä 1 momentissa säädetään, valinnaista verokautta voidaan hakemuksesta soveltaa
toiminnan alkamisesta edellyttäen, että hakemus on tehty toiminnan alkamisen yhteydessä.
Verokauden on oltava sama vähintään yhden vuoden ajan.
15 §
Verokauden muuttuminen edellytysten puuttuessa
Arvonlisäverotuksessa verovelvollisen tai suorituksen maksajan, jonka verokautena on 12 §:n 1 tai 2
momentin perusteella valittu verokausi sekä 1 1 §:n 2 momentissa tarkoitetun verovelvollisen on viipymättä
ilmoitettava Verohallinnolle, jos mainituissa lainkohdissa säädetyt edellytykset eivät kuluvana
kalenterivuonna tai seuraavana kalenterivuonna todennäköisesti täyty .
Kun arvonlisäverotuksessa verovelvollinen tai suorituksen maksaja antaa 1 momentissa tarkoitetun kuluvaa
kalenterivuotta koskevan ilmoituksen, verokautena pidetään uusia tietoja vastaavaa verokautta sen
lyhyemmän verokauden alusta, jonka aikana ilmoitus on annettu.
Jos Verohallinto muutoin kuin verovelvollisen ilmoituksesta toteaa, että 1 1 §:n 2 momentissa tai 12 §:n 1 tai
2 momentissa säädetyt edellytykset eivät kalenterivuonna täyty , arvonlisäverotuksessa verovelvollisen tai
suorituksen maksajan verokautena pidetään kyseisen kalenterivuoden alusta oikeita tietoja vastaavaa
verokautta.
Verohallinto antaa tarkemmat määräykset 2 ja 3 momentissa tarkoitettujen verokausien muutosajankohdista.
Verohallinto voi valvonnallisesta syystä määrätä, että uuden yrityksen verokautena pidetään
kalenterikuukautta enintään vuoden ajan yrityksen toiminnan alkamisesta.
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 6/26Verohallinto voi määrätä, että arvonlisäverotuksessa verovelvollisen tai suorituksen maksajan verokautena
pidetään kalenterivuoden tai neljänneskalenterivuoden sijasta kalenterikuukautta sen kalenterivuoden, jona
määräys annetaan, alusta lähtien, jos:
1) verovelvollinen tai suorituksen maksaja olennaisesti laiminlyö tai hänen voidaan ennakkoperintälain 26
§:n 3 momentissa tarkoitetulla tai muulla vastaavalla perusteella olettaa olennaisesti laiminlyövän mainitun
pykälän 2 momentissa tarkoitetut velvollisuutensa verotuksessa taikka tulotietojärjestelmästä annetussa laissa
(53/2018)  säädetyt velvollisuutensa; tai
2) verovelvollinen tai suorituksen maksaja taikka, jos kyseessä on yhteisö tai yhtymä, sen johtohenkilö on
määrätty liiketoimintakiellosta annetussa laissa (1059/1985)  tarkoitettuun liiketoimintakieltoon.
(7.5.2021/389)
L:lla 389/2021  muutettu 6 momentti tuli voimaan 1.7.2021. Aiempi sanamuoto kuuluu:
Verohallinto voi määrätä, että sellaisen arvonlisäverotuksessa verovelvollisen tai suorituksen maksajan, joka
olennaisesti laiminlyö tai jonka voidaan ennakkoperintälain 26 §:n 3 momentissa tarkoitetulla tai muulla
vastaavalla perusteella olettaa olennaisesti laiminlyövän ennakkoperintälain 26 §:n 2 momentissa tarkoitetut
velvollisuutensa verotuksessa taikka tulotietojärjestelmästä annetussa laissa (53/2018)  säädetyt
velvollisuudet, verokautena pidetään kalenterivuoden tai neljänneskalenterivuoden sijasta kalenterikuukautta
kyseisen kalenterivuoden alusta. (12.1.2018/56)
4 luku
Verovelvollisen ilmoittamisvelvollisuus
16 § (12.1.2018/56)
Velvollisuus antaa veroilmoitus tai muu ilmoitus
Verovelvollisen on annettava kultakin verokaudelta veroa koskevat tiedot Verohallinnon vahvistamalla
veroilmoituksella. Siltä osin kuin verokauden veroa koskevat tiedot on tulotietojärjestelmästä annetun lain 6
§:n nojalla talletettava tulorekisteriin, tietojen antamiseen sovelletaan, mitä mainitussa laissa säädetään.
Verohallinto muodostaa näin annetuista tiedoista verokaudelta veroa koskevat tiedot.
Verohallinto antaa tarkemmat määräykset annettavista tiedoista. Verohallinto voi antaa
ilmoittamisvelvollisuutta rajoittavia määräyksiä silloin, kun ilmoittamisvelvollisuus on verovalvonnallisesti
ilmeisen tarpeetonta.
17 § (13.11.2020/783)
Veroilmoituksen määräpäivä
Verokauden veroilmoitus on annettava viimeistään verokautta seuraavan kalenterikuukauden yleisenä
eräpäivänä, jollei 2–4 momentissa toisin säädetä.
Arvonlisäverotuksessa verovelvollisen, 12 §:n 1 momentissa tarkoitettua verokautta soveltavan suorituksen
maksajan, arpajaisverovelvollisen ja valmisteverotuksessa säännöllisesti verovelvollisen on annettava
verokauden veroilmoitus viimeistään verokautta seuraavan toisen kalenterikuukauden yleisenä eräpäivänä.
Jos verovelvollisen verokausi muussa kuin valmisteverotuksessa on kalenterivuosi, verokauden veroilmoitus
on annettava viimeistään verokautta seuraavan helmikuun viimeisenä päivänä.
Valmisteverotuksessa satunnaisesti verovelvollisen on annettava kaikki samaa valmisteveroa koskevat
veroilmoitukset viimeistään 2 momentissa säädettynä määräaikana, jos verovelvollinen on samasta
valmisteverosta myös valmisteverotuksessa säännöllisesti verovelvollinen.
17 a § (12.1.2018/56)
Verohallinnon muodostaman tiedon määräpäivä
Verohallinto muodostaa 16 §:n 1 momentissa tarkoitetuista tulorekisteriin talletetuista tiedoista verokaudelta
veroa koskevat tiedot viimeistään 17 §:n 1 momentissa tai 22 §:n 1 momentissa säädettynä määräpäivänä.
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 7/26Lain 12 §:n 1 momentissa tarkoitettua verokautta soveltavan suorituksen maksajan tallettamista tiedoista
muodostetaan verokaudelta veroa koskevat tiedot viimeistään 17 §:n 2 momentissa säädettynä määräpäivänä.
18 §
Veroilmoituksen antamismenettely
Veroilmoitus on annettava sähköisesti ( sähköinen ver oilmoitus ).
Verohallinto voi erityisestä syystä hyväksyä ilmoituksen antamisen paperisena.
19 §
Veroilmoituksen tai muun ilmoituksen antamisajankohta (12.1.2018/56)
Ilmoitus katsotaan annetuksi silloin, kun se on saapunut Verohallinnolle.
Sähköisen ilmoituksen saapumisajankohdasta säädetään sähköisestä asioinnista viranomaistoiminnassa
annetun lain (13/2003) 10 §:ssä  ja paperisen ilmoituksen saapumisajankohdasta hallintolain (434/2003) 18
§:ssä .
Edellä 16 §:n 1 momentissa tarkoitetut tulorekisteriin talletetut tiedot katsotaan annetuiksi Verohallinnolle
silloin, kun ne on annettu Tulorekisteriyksikölle. (12.1.2018/56)
20 §
Ilmoittamisvelvollisuudesta vastuussa olevat
Vastuu tämän lain mukaisesta ilmoittamisvelvollisuudesta kuuluu:
1) yhteisön hallitukselle tai hallinnolle;
2) avoimen yhtiön yhtiömiehelle ja kommandiittiyhtiön henkilökohtaisesti vastuunalaiselle yhtiömiehelle
sekä laivanisännöintiyhtiön osakkaalle;
3) tuloverolain (1535/1992) 4 §:ssä  tarkoitetun yhtymän osakkaalle;
4) tuloverolain 5 §:ssä tarkoitetun yhteisetuuden hoitajalle;
5) arvonlisäverolain 13 §:ssä tarkoitetun yhtymän osakkaalle;
6) edunvalvojalle;
7) kuolinpesän puolesta sille, jolla on pesä hallussaan, tai jos pesä on jaettu, sille, jonka hallussa pesä oli jaon
aikana.
Arvonlisäveroa koskevan ilmoittamisvelvollisuuden täyttämisestä ulkomaalaisen puolesta vastaa myös
arvonlisäverolain 173 a §:ssä tarkoitettu edustaja.
21 §
Lisätietojen antaminen ja tositteiden esittäminen
Verovelvollisen on Verohallinnon tai muutoksenhakuviranomaisen kehotuksesta annettava veroilmoituksen
lisäksi samoin velvoituksin ne täydentävät tiedot ja selvitykset sekä esitettävä ne tositteet, jotka saattavat olla
tarpeen veron määräämistä, päätöksen oikaisua tai muutoksenhakua varten.
22 §
Veroilmoituksen antaminen verokauden muuttuessa
Verovelvollisen, jonka verokausi muuttuu 13 §:ssä tai 15 §:n 2 momentissa tarkoitetulla tavalla lyhyemmäksi
kesken verokauden, on annettava veroilmoitus muutosta edeltäneeltä verokauden osalta viimeistään muutosta
edeltäneen verokauden osan viimeistä kalenterikuukautta seuraavan toisen kalenterikuukauden yleisenä
eräpäivänä.
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 8/26Jos 1 1 §:n 2, 4 tai 6 momentissa tai 12 §:n 2 momentissa tarkoitettua verokautta soveltava verovelvollinen
lopettaa toimintansa kesken kalenterivuoden, verokauden katsotaan päättyvän lopettamispäivään.
Verokauden veroilmoitus on annettava viimeistään lopettamiskuukautta seuraavan toisen kalenterikuukauden
yleisenä eräpäivänä. (13.1 1.2020/783)
23 §
Toiminnan keskeytyminen
Arvonlisäveroa, vakuutusmaksuveroa ja apteekkiveroa koskeva veroilmoitus sekä valmisteverotuksessa
säännöllisesti verovelvollisen veroilmoitus on annettava myös ajalta, jolloin toiminta on keskeytynyt.
(13.1 1.2020/783)
Jos säännöllisesti palkkaa maksava työnantaja ei ole maksanut palkkaa tai muuta suoritusta, myös tällöin on
annettava verokauden veroa koskevat tiedot. (12.1.2018/56)
Edellä 1 ja 2 momentissa tarkoitettu ilmoitus voidaan tehdä etukäteen enintään kuudelta
kalenterikuukaudelta.
24 §
Verotarkastus
Verovelvollisen on Verohallinnon kehotuksesta esitettävä Suomessa tarkastettavaksi kirjanpitonsa,
muistiinpanonsa sekä kaikki se toimintaan liittyvä ja muu aineisto ja omaisuus, joka saattaa olla tarpeen
hänen verotuksessaan tai hänen verotustaan koskevaa muutoksenhakua käsiteltäessä.
Sen estämättä, mitä 1 momentissa säädetään, ulkomailla sähköisesti säilytettävien arvonlisäveroa koskevien
tositteiden ja muun aineiston tietoihin on saatava täydellinen tosiaikainen tietokoneyhteys ja tietojen on
oltava saatettavissa selväkieliseen kirjalliseen muotoon. Viranomaisen kehotuksesta teknisestä tallenteesta on
lisäksi valmistettava jäljennös tarkastusta suorittavan henkilön käyttöön, jos se on tarkastuksen suorittamista
varten tarpeen. (29.12.2022/1274)
L:lla 1274/2022  muutettu 2 momentti tuli voimaan 30.12.2022. Aiempi sanamuoto kuuluu:
Sen estämättä, mitä 1 momentissa säädetään arvonlisäverolain 209 n–209 q §:n mukaisesti ulkomailla
sähköisesti säilytettävien arvonlisäveroa koskevien tositteiden ja muun aineiston osalta riittää, että tietoihin
saadaan täydellinen tosiaikainen tietokoneyhteys ja että tiedot ovat saatettavissa selväkieliseen kirjalliseen
muotoon. Viranomaisen kehotuksesta teknisestä tallenteesta on lisäksi valmistettava jäljennös tarkastusta
suorittavan henkilön käyttöön, jos se on tarkastuksen suorittamista varten tarpeen.
Suorituksen maksajan on esitettävä Suomessa tarkastettavaksi suorituksen saajan maksajalle jättämä
ennakonpidätystä ja lähdeveroa koskeva aineisto. Samoin jokainen, jolla on hallussaan verotarkastusta
tehtäessä tarpeellista ennakonpidätystä tai lähdeveroa koskevaa aineistoa, on velvollinen esittämään sen
tarkastettavaksi.
Verotarkastuksen aloittamisajankohdasta ja tarkastuspaikasta on ilmoitettava verovelvolliselle etukäteen,
jollei erityisestä syystä ole aihetta muuhun menettelyyn.
Verohallinnon on laadittava suoritetusta verotarkastuksesta verotarkastuskertomus, jos erityisistä syistä ei
muuta johdu.
Toisen viranomaisen edustaja voi avustaa asiantuntijana verotarkastuksessa. (13.1 1.2020/783)
Tarkempia säännöksiä verotarkastuksessa noudatettavasta menettelystä sekä esitettävästä aineistosta ja
omaisuudesta annetaan valtioneuvoston asetuksella.
25 §
Veroilmoituksessa olevan virheen korjaaminen
Verovelvollisen on korjattava veroilmoituksessa oleva virhe antamalla kyseiseltä verokaudelta
oikaisuilmoitus.
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 9/26Verovelvollinen voi ilman aiheetonta viivytystä korjata muuta kuin valmisteveroa koskevan taloudelliselta
merkitykseltään vähäisen virheen muuttamalla seuraavilta verokausilta ilmoitettavan veron määrää tai muuta
tietoa vastaavasti. Verohallinto voi kohdistaa virheen korjauksen oikealle verokaudelle, jos tämä on
verovalvonnan tarpeet huomioon ottaen erityisestä syystä perusteltua. (13.1 1.2020/783)
Jos 1 tai 2 momentissa tarkoitettu ennakonpidätystä tai lähdeveroa koskeva virhe havaitaan vasta
kalenterivuoden päättymisen jälkeen, virheen korjaamisen edellytyksenä on, että verotusmenettelystä
annetun lain (1558/1995) 15 §:n  1 momentissa tarkoitettuun vuosi-ilmoitukseen tehdyt merkinnät on
oikaistu. (30.12.2019/1566)
Verovelvollisen on korjattava veroilmoituksessa oleva virhe kolmen vuoden kuluessa 4 §:ssä tarkoitetusta
ajankohdasta.
Verohallinto antaa tarkemmat määräykset siitä, milloin virhettä on pidettävä 2 momentissa tarkoitetulla
tavalla vähäisenä, ja virheen korjaamisessa noudatettavasta menettelystä. Verohallinto voi lisäksi rajoittaa
korjaamismenettelyä, jos virheen korjaamiselle ei ole verokauden veron määrästä johtuen edellytyksiä.
25 a § (12.1.2018/56)
Muussa ilmoituksessa olevan virheen korjaaminen
Edellä 16 §:n 1 momentissa tarkoitetuissa tulorekisteriin talletetuissa tiedoissa oleva virhe korjataan
noudattaen, mitä tulotietojärjestelmästä annetussa laissa säädetään. Verohallinto muodostaa annetuista
tiedoista verokaudelta veroa koskevan korjatun tiedon. Verovelvollisen on korjattava virhe kolmen vuoden
kuluessa 4 §:ssä säädetystä ajankohdasta.
Verohallinto antaa tarkemmat määräykset verokauden veroa koskevan korjatun tiedon muodostamisesta.
26 §
Verovelvollisen kirjanpito
Sen lisäksi, mitä kirjanpitolaissa säädetään, verovelvollisen on järjestettävä kirjanpitonsa sellaiseksi, että siitä
saadaan veron määräämistä varten tarvittavat tiedot.
Arvonlisäveron osalta suoritettavan ja vähennettävän veron määrään vaikuttavien liiketapahtumien kirjausten
on perustuttava kirjanpitolaissa tarkoitettuihin tositteisiin ottaen lisäksi huomioon, mitä tositteista säädetään
arvonlisäverolaissa.
Kirjanpitovelvollisen suorituksen maksajan on pidettävä ennakonpidätyksen, lähdeveron, palkkatulon
lähdeveron ja lopullisen palkkaveron alaisista suorituksista sekä työnantajan sairausvakuutusmaksuista
palkkakirjanpitoa.
Tarkemmat kirjanpitoa koskevat säännökset annetaan valtioneuvoston asetuksella.
Tässä pykälässä ja 4 momentin nojalla annetussa asetuksessa säädetyn kirjanpitovelvollisuuden
laiminlyönnin seuraamuksesta säädetään 39 §:ssä. (29.12.2022/1274)
L:lla 1274/2022  lisätty 5 momentti tuli voimaan 30.12.2022.
27 §
Muistiinpanovelvollisuus
Verovelvollisen, joka ei ole kirjanpitovelvollinen, on pidettävä sellaisia muistiinpanoja, joista saadaan veron
määräämistä varten tarvittavat tiedot.
Arvonlisäveron osalta merkintöjen tulee perustua päivättyihin ja numeroituihin tositteisiin ottaen lisäksi
huomioon, mitä tositteista säädetään arvonlisäverolaissa.
Suorituksen maksajan, joka ei ole kirjanpitovelvollinen, on tehtävä ennakonpidätyksen, lähdeveron,
palkkatulon lähdeveron ja lopullisen palkkaveron alaisista suorituksista sekä työnantajan
sairausvakuutusmaksuista muistiinpanot.
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 10/26Verohallinto antaa tarkemmat määräykset muistiinpanoista.
Tässä pykälässä ja 4 momentin nojalla annetussa päätöksessä säädetyn muistiinpanovelvollisuuden
laiminlyönnin seuraamuksesta säädetään 39 §:ssä. (29.12.2022/1274)
L:lla 1274/2022  lisätty 5 momentti tuli voimaan 30.12.2022.
28 §
Tositteiden, muistiinpanojen ja palkkakirjanpidon säilyttäminen
Jollei muualla toisin säädetä, kirjanpitovelvollisen on säilytettävä tositteita kuusi vuotta 4 §:ssä tarkoitetusta
ajankohdasta.
Jollei muualla toisin säädetä, 27 §:ssä tarkoitetun muistiinpanovelvollisen on säilytettävä muistiinpanot ja
tositteet kuusi vuotta 4 §:ssä tarkoitetusta ajankohdasta.
Kirjanpitovelvollisen suorituksen maksajan on säilytettävä palkkakirjanpitonsa kymmenen vuotta tilikauden
päättymisestä noudattaen muutoin, mitä kirjanpitoaineiston säilytysajasta säädetään kirjapitolaissa.
Verohallinto voi antaa tarkempia määräyksiä tositteiden, muistiinpanojen ja palkkakirjanpidon
säilyttämisestä.
5 luku
Sivullisen tiedonantovelvollisuus
29 §
Sivullisen yleinen tiedonantovelvollisuus
Sivullisen yleiseen tiedonantovelvollisuuteen sovelletaan, mitä verotusmenettelystä annetun lain 15, 15 a–
15 d, 16, 17, 17 a ja 18 §:ssä säädetään.
Koronmaksajan on annettava Verohallinnolle vuosittain tiedot korkotulon lähdeverosta annetussa laissa
säädetyn lähdeveron piiriin kuuluvista koroista ja niistä peritystä lähdeverosta. Joukkovelkakirjalainan
liikkeeseenlaskijan on lisäksi ilmoitettava liikkeeseen laskemansa joukkovelkakirjalainan ehdot sekä
huoltokonttoritalletukselle korkoa maksavan työnantajan talletustoiminnassa noudatettavat tiliehdot.
Työnantajan on annettava Verohallinnolle työnantajan sairausvakuutusmaksua koskevat tiedot.
(12.1.2018/56)
Viranomaisen, joka myöntää luvan arpajaisten toimeenpanemiseen, on ilmoitettava antamastaan luvasta
Verohallinnolle.
Lääkealan turvallisuus- ja kehittämiskeskuksen on toimitettava Verohallinnolle kuukausittain luettelo
apteekkiveroa suorittavista verovelvollisista sekä tieto verovelvollisuuden alkamisesta ja päättymisestä.
Tullin on annettava Verohallinnolle päivittäin Verohallinnon vastuulle arvonlisäverolain 157 ja 160 §:n
mukaan kuuluvan tavaran maahantuonnin arvonlisäverotuksen valvonnassa tarpeelliset, tulli-ilmoitusten ja
tullauspäätösten sisältämät tiedot sekä niiden muutokset. Tämä ei kuitenkaan koske Ahvenanmaan
maakunnan ja muun Suomen välistä tuontia. Tullin on myös annettava arvonlisäverolain 100 a §:n
soveltamista varten tarvittavat tiedot verovelvollisen tekemistä vakavista tai toistuvista tullilainsäädännön
rikkomisista ja säännöksen mukaisen erityismenettelyn soveltamisessa tarvittavat tiedot. Tiedot annetaan
sähköistä tiedonsiirtomenetelmää käyttäen. (11.8.2017/525)
Verohallinto voi antaa tarkempia määräyksiä annettavista tiedoista, tietojen antamisen ajankohdasta ja
tavasta sekä rajoittaa tiedonantovelvollisuutta tilanteissa, joiden merkitys on taloudellisesti tai
verovalvonnallisesti vähäinen. (11.8.2017/525)
30 §
Sivullisen erityinen tiedonantovelvollisuus
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 11/26Sivullisen erityiseen tiedonantovelvollisuuteen sovelletaan, mitä verotusmenettelystä annetun lain 19 ja 20
§:ssä säädetään.
Koronmaksajan on annettava Verohallinnon kehotuksesta tiedot niistä verovelvollisista, joiden saamista
korkotulon lähdeverosta annetun lain 3 §:ssä tarkoitetuista koroista ei ole peritty lähdeveroa, samoin kuin
heille maksetuista koroista.
Sijoituskullan myyjän on Verohallinnon kehotuksesta esitettävä arvonlisäverolain 209 t §:ssä tarkoitettu
aineisto tarkastettavaksi ja annettava sitä koskevia tietoja.
Postilaissa (415/201 1) säädettyyn yleispalveluun velvoitetun postiyrityksen on Verohallinnon kehotuksesta
annettava tiedot asiakkaalle saapuneista postiosoituksista ja postiennakko-osoituksista sekä muusta postin
välityksellä tapahtuneesta rahaliikkeestä.
31 §
Erityisiä sivullisen tiedonantovelvollisuutta koskevia säännöksiä
Mitä 20 §:ssä säädetään ilmoittamisvelvollisuudesta vastuussa olevista, koskee myös tässä luvussa
tarkoitettuja tiedonantovelvollisia.
Sivullisen tiedonantovelvollisuuteen sovelletaan lisäksi, mitä verotusmenettelystä annetun lain 21, 22, 22 a,
23 ja 25 §:ssä säädetään.
6 luku
Veron maksaminen
32 §
Verokauden veron maksaminen
Verovelvollisen on maksettava verokauden vero viimeistään verokautta seuraavan kalenterikuukauden
yleisenä eräpäivänä, jollei 2–4 momentissa toisin säädetä. (13.1 1.2020/783)
Arvonlisäverotuksessa verovelvollisen, 12 §:n 1 momentissa tarkoitettua verokautta soveltavan suorituksen
maksajan, arpajaisverovelvollisen ja valmisteverotuksessa säännöllisesti verovelvollisen on maksettava
verokauden vero viimeistään verokautta seuraavan toisen kalenterikuukauden yleisenä eräpäivänä.
(13.1 1.2020/783)
Jos verovelvollisen verokausi muussa kuin valmisteverotuksessa on kalenterivuosi, verokauden vero on
maksettava viimeistään verokautta seuraavan helmikuun viimeisenä päivänä. (13.1 1.2020/783)
Valmisteverotuksessa satunnaisesti verovelvollisen on maksettava kaikki samaa valmisteveroa koskevat
verot viimeistään 2 momentissa säädettynä määräaikana, jos verovelvollinen on samasta valmisteverosta
myös valmisteverotuksessa säännöllisesti verovelvollinen. (13.1 1.2020/783)
Kunta, seurakunta ja Kansaneläkelaitos maksavat verokaudelta toimittamansa ennakonpidätyksen, perimänsä
lähdeveron ja työnantajan sairausvakuutusmaksun siten, että ne vähennetään määristä, jotka näille
veronsaajille verokautta seuraavana kalenterikuukautena verontilityslain (532/1998)  mukaan tilitetään.
33 §
Veron maksaminen verokauden muuttuessa
Jos verovelvollisen verokausi muuttuu 13 §:ssä tai 15 §:n 2 momentissa tarkoitetulla tavalla lyhyemmäksi
kesken verokauden, vero on maksettava muutosta edeltäneeltä verokauden osalta viimeistään muutosta
edeltäneen verokauden osan viimeistä kalenterikuukautta seuraavan toisen kalenterikuukauden yleisenä
eräpäivänä.
Jos 1 1 §:n 2 tai 4 momentissa tai 12 §:n 2 momentissa tarkoitettua verokautta soveltava verovelvollinen
lopettaa toimintansa kesken kalenterivuoden, verokauden katsotaan päättyvän lopettamispäivään.
Verokauden vero on maksettava viimeistään lopettamiskuukautta seuraavan toisen kalenterikuukauden
yleisenä eräpäivänä.
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 12/2634 §
Verohallinnon määräämän veron maksaminen
Vero, veronkorotus, laiminlyöntimaksu ja myöhästymismaksu on maksettava viimeistään päätöksessä
mainittuna yleisenä eräpäivänä.
Valtiovarainministeriön asetuksella säädetään tarkemmin eräpäivän määräytymisestä.
7 luku
Seuraamusmaksut
35 §
Myöhästymismaksu
Verohallinto määrää verovelvollisen maksettavaksi myöhästymismaksun, jos veroilmoitus annetaan säädetyn
ajankohdan jälkeen.
Myöhästymismaksua määrätään maksettavaksi verokausittain kultakin myöhässä ilmoitetulta verolajilta.
Poiketen siitä, mitä 2 momentissa säädetään, myöhästymismaksua määrättäessä yhdeksi verolajiksi katsotaan
ennakonpidätys, joka on toimitettu muusta kuin osingosta, osuuskunnan maksamasta ylijäämästä, voitto-
osuudesta, puun myyntitulosta, ennakonpidätyksen alaisesta korosta tai osakesäästötililtä nostetusta tuotosta
sekä lähdevero, joka on peritty muusta kuin osakesäästötililtä nostetusta tuotosta taikka rajoitetusti
verovelvollisen tulon verottamisesta annetussa laissa tarkoitetusta korosta tai osingosta tai korkotulon
lähdeverosta annetun lain nojalla. (30.12.2019/1566)
Verovelvolliselle on varattava tilaisuus selvityksen antamiseen 7 §:ssä säädetyllä tavalla ennen
myöhästymismaksun määräämistä, jos se on erityisestä syystä tarpeen.
Myöhästymismaksu voidaan jättää määräämättä, jos veroilmoituksen myöhässä antaminen johtuu yleisessä
tietoverkossa tai Verohallinnon sähköisessä asiointipalvelussa olevasta toimintahäiriöstä.
Myöhästymismaksua ei määrätä, jos myöhässä ilmoitetulle verolle määrätään veronkorotus.
Myöhästymismaksu ei ole tuloverotuksessa vähennyskelpoinen meno.
Myöhästymismaksu tilitetään veronsaajille samassa suhteessa kuin vero, joka on ilmoitettu myöhässä.
Edellä 16 §:n 1 momentissa tarkoitetuille tulorekisteriin talletettaville tiedoille määrättävästä
myöhästymismaksusta säädetään tulotietojärjestelmästä annetussa laissa. (12.1.2018/56)
36 §
Myöhästymismaksun määrä
Myöhästymismaksun määrä on kolme euroa jokaiselta veroilmoituksen antamisen määräpäivää seuraavalta
päivältä ilmoituksen antamisajankohtaan saakka, kuitenkin enintään 135 euroa. Jos ilmoitus annetaan yli 45
päivää ilmoituksen antamisen määräpäivän jälkeen, myöhästymismaksun määrä on kuitenkin edellä mainittu
määrä lisättynä kahdella prosentilla myöhässä ilmoitetun maksettavan veron määrästä.
Edellä 1 momentissa säädetystä poiketen verokaudelta annettavan oikaisuilmoituksen perusteella
määrättävän myöhästymismaksun määrä on kaksi prosenttia myöhässä ilmoitetun maksettavan veron
määrästä. Jos oikaisuilmoitus annetaan enintään 45 päivää ilmoituksen antamisen määräpäivän jälkeen,
myöhästymismaksua ei kuitenkaan määrätä.
Veron määrän perusteella määräytyvä myöhästymismaksu on verolajilta enintään 15 000 euroa
verokaudessa.
Veron määrän perusteella määräytyvää myöhästymismaksua oikaistaan, jos maksettavan veron määrä
pienenee oikaisuilmoituksen, veron määräämisen, päätöksen oikaisun, muutoksenhaun tai muun vastaavan
syyn seurauksena.
37 §
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 13/26Veronkorotus
Verohallinto määrää verovelvolliselle veronkorotuksen, jos:
1) veroilmoitus tai muu ilmoitus taikka muu säädetty tieto tai selvitys on annettu puutteellisena tai
virheellisenä taikka on jätetty kokonaan antamatta;
2) ennakonpidätys on jätetty toimittamatta tai lähdevero perimättä säädetyssä ajassa.
Veronkorotus jätetään määräämättä, jos laiminlyönti on vähäinen tai laiminlyönnille on pätevä syy tai jos
veronkorotuksen määrääminen olisi 38 §:n 4 momentissa tarkoitetussa tilanteessa olosuhteet huomioon
ottaen kohtuutonta. (13.1 1.2020/783)
Jos verovelvollinen antaa veroilmoituksen tai oikaisee veron määrää ilmeisesti siinä tarkoituksessa, että
myöhästymismaksusta tai veronkorotuksesta vapauduttaisiin, myöhästymismaksun sijaan verovelvolliselle
määrätään veronkorotus.
Jos veronkorotuksen yhteydessä ei määrätä veroa, veronkorotus tilitetään valtiolle.
38 §
Veronkorotuksen määrä
Veronkorotus on 10 prosenttia verovelvollisen vahingoksi määrätystä verosta.
Veronkorotus on kuitenkin vähintään 15 prosenttia ja enintään 50 prosenttia verovelvollisen vahingoksi
määrätystä verosta, jos:
1) 37 §:ssä tarkoitettu laiminlyönti on toistuvaa; tai
2) verovelvollisen toiminta osoittaa ilmeistä piittaamattomuutta verotusta koskevista velvoitteista.
Arvioidusta veron määrästä veronkorotus on 25 prosenttia.
Jos kyse on 6 §:ssä tarkoitetulla tavalla tulkinnanvaraisesta tai epäselvästä asiasta tai 1 momentin mukainen
veronkorotus olisi muusta erityisestä syystä kohtuuton, veronkorotus on 3 prosenttia verovelvollisen
vahingoksi määrätystä verosta.
Edellä 37 §:n 3 momentin perusteella määrätty veronkorotus on tämän pykälän 1 ja 2 momentin mukainen
määrä myöhässä ilmoitetun maksettavan veron määrästä.
Jos veroa ei määrätä, veronkorotus on enintään 200 euroa.
39 §
Laiminlyöntimaksu
Verohallinto määrää verovelvolliselle tai, jos on kyse 7 tai 8 kohdassa tarkoitetusta tilanteesta, tiedonanto- tai
ilmoittamisvelvolliselle enintään 5 000 euron suuruisen laiminlyöntimaksun, jos tämä jättää Verohallinnon
kehotuksesta huolimatta täyttämättä:
1) arvonlisäverolain 130 §:n 3 momentissa tai 130 a §:n 6 momentissa säädetyn ilmoittamisvelvollisuuden;
(29.12.2022/1274)
L:lla 1274/2022  muutettu 1 kohta tuli voimaan 1.1.2023. Aiempi sanamuoto kuuluu:
1) arvonlisäverolain 130 §:n 4 momentissa tai 130 a §:n 5 momentissa säädetyn ilmoittamisvelvollisuuden;
2) arvonlisäverolain 133 f §:n 1 momentissa, 133 m §:n 1 momentissa, 133 t §:n 1 momentissa tai 134 a §:n 1
momentissa ja 134 a §:n 2 momentin nojalla annetussa päätöksessä tai 161 §:n 1 tai 2 momentissa,
ennakkoperintälain 31 §:ssä tai valmisteverotuslain 31 §:ssä säädetyn rekisteröintiä koskevan
ilmoittamisvelvollisuuden; (29.12.2022/1274)
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 14/26L:lla 1274/2022  muutettu 2 kohta tuli voimaan 30.12.2022. Aiempi sanamuoto kuuluu:
2) arvonlisäverolain 133 f, 133 m tai 134 a §:ssä tai 161 §:n 1 tai 2 momentissa, ennakkoperintälain 31 §:ssä
tai valmisteverotuslain 31 §:ssä säädetyn rekisteröintiä koskevan ilmoittamisvelvollisuuden;
3) arvonlisäverolain 209 b §:ssä tai ennakkoperintälain 35 §:ssä säädetyn velvollisuuden antaa tosite;
4) arvonlisäverolain 134 e §:n 1 momentissa tai tämän lain 26 §:ssä ja sen 4 momentin nojalla annetussa
asetuksessa säädetyn verotusta koskevan kirjanpitovelvollisuuden, arvonlisäverolain 134 e §:n 2 momentissa
ja sen nojalla annetussa päätöksessä säädetyn tiedonantovelvollisuuden, arvonlisäverolain 134 e §:n 3
momentissa säädetyn säilytysvelvollisuuden, tämän lain 27 §:ssä ja sen 4 momentin nojalla annetussa
päätöksessä säädetyn verotusta koskevan muistiinpanovelvollisuuden; (29.12.2022/1274)
L:lla 1274/2022  muutettu 4 kohta tuli voimaan 30.12.2022. Aiempi sanamuoto kuuluu:
4) arvonlisäverolain 134 e §:ssä tai tämän lain 26 §:ssä säädetyn verotusta koskevan kirjanpitovelvollisuuden
taikka 27 §:ssä säädetyn verotusta koskevan muistiinpanovelvollisuuden;
5) arvonlisäverolain 209 e §:ssä tai valmisteverotuslain 20 a §:ssä säädetyn laskumerkintöjen tekemistä
koskevan velvollisuuden; (29.12.2022/1274)
L:lla 1274/2022  muutettu 5 kohta tuli voimaan 30.12.2022. Aiempi sanamuoto kuuluu:
5) arvonlisäverolain 209 e tai 209 f §:ssä tai valmisteverotuslain 20 a §:ssä säädetyn laskumerkintöjen
tekemistä koskevan velvollisuuden;
6) valmisteverotuslain 22 tai 27 §:ssä säädetyn valmisteverolupaan liittyvän velvollisuuden tai 27 §:ssä
tarkoitetun lupapäätöksessä vahvistetun lupaehdon;
7) valmisteverotuslain 98 §:ssä säädetyn muonitusta ja näytteitä koskevan tiedonantovelvollisuuden;
8) valmisteverotuslain 98 a §:ssä säädetyn ilmoittamisvelvollisuuden, jos on kyse mainitun pykälän 2
momentin 1 ja 2 kohdassa tarkoitetusta tuesta;
9) sähkön ja eräiden polttoaineiden valmisteverosta annetun lain 26 b §:n 1 momentissa säädetyn
tiedonantovelvollisuuden;
10) jäteverolain 10 §:n 1 momentissa säädetyn tiedonantovelvollisuuden;
11) tupakkaverosta annetun lain 13 §:n 1 momentissa säädetyn tai mainitun momentin nojalla annetussa
määräyksessä tarkoitetun tupakkatuotteiden määriä, hintaluokkaa ja tilastotietoja koskevan
tiedonantovelvollisuuden.
(13.1 1.2020/783)
Verohallinto määrää verovelvolliselle tai, jos on kyse 1 kohdassa tarkoitetusta tilanteesta, valmisteveron
alaisten tuotteiden lähettäjälle tai vastaanottajalle enintään 2 000 euron suuruisen laiminlyöntimaksun, jos
tämä jättää täyttämättä:
1) valmisteverotuslain 54, 58, 59, 61–64, 66–68, 71, 72, 74, 78, 78 a–78 c, 78 e tai 80 §:ssä säädetyn
siirtomenettelyä koskevan velvollisuuden; (22.12.2021/1214)
L:lla 1214/2021  muutettu 1 kohta tulee voimaan 13.2.2023. Aiempi sanamuoto kuuluu:
1) valmisteverotuslain 54, 58, 59, 62–64, 66–68, 71, 72, 74, 78 tai 80 §:ssä säädetyn siirtomenettelyä
koskevan velvollisuuden;
2) tupakkaverosta annetun lain 1 1 §:ssä tai sen nojalla annetussa asetuksessa säädetyn hintalipukkeita tai
painettua vähittäismyyntihintaa koskevan velvollisuuden.
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 15/26(13.1 1.2020/783)
Laiminlyöntimaksu jätetään määräämättä, jos laiminlyönti on vähäinen tai laiminlyönnille on pätevä syy tai
muu erityinen syy . (13.1 1.2020/783)
Laiminlyöntimaksu ei ole tuloverotuksessa vähennyskelpoinen meno.
Laiminlyöntimaksu tilitetään valtiolle.
8 luku
Veron määrääminen ja päätöksen oikaisu
40 §
Veron määrääminen ja oikaisu verovelvollisen vahingoksi
Jos veroa on ilmoitettu liian vähän tai sitä on muusta syystä tullut liian vähän maksettavaksi, Verohallinto
määrää veron tai oikaisee päätöstä verovelvollisen vahingoksi.
Veroa ei määrätä eikä oikaisua tehdä, jos Verohallinto on selvittänyt ja nimenomaisesti ratkaissut asian. Vero
voidaan kuitenkin määrätä ja oikaisu tehdä, jos ratkaisu asiassa on perustunut virheelliseen tai puutteelliseen
selvitykseen tai asiassa on ilmennyt sellaista uutta selvitystä, joka olisi voinut vaikuttaa asian ratkaisuun.
Kirjoitusvirhe, laskuvirhe tai muu niihin verrattava erehdys voidaan oikaista.
Veroa ei määrätä eikä oikaisua tehdä, jos asia on valitukseen annetulla päätöksellä ratkaistu.
41 §
Veron määrääminen ja oikaisu verovelvollisen hyväksi
Jos veroa on tullut virheellisesti liikaa maksettavaksi tai verotuksessa on muu virhe verovelvollisen
vahingoksi, Verohallinto määrää veron tai oikaisee päätöstä verovelvollisen hyväksi.
Jos Verohallinto havaitsee 45–47 §:n nojalla suorittamaansa valvontatoimeen liittyvässä asiassa virheen
verovelvollisen vahingoksi, Verohallinto määrää veron tai oikaisee päätöstä verovelvollisen hyväksi.
Veroa ei määrätä eikä oikaisua tehdä, jos asia on valitukseen annetulla päätöksellä ratkaistu.
42 §
Veron määräämisessä käytettävät tiedot
Vero määrätään verovelvollisen ilmoitusten, sivulliselta tiedonantovelvolliselta saatujen tietojen ja asiasta
saadun muun selvityksen perusteella.
43 §
Veron määrääminen arvioimalla
Jos verovelvollinen on laiminlyönyt veron ilmoittamisen kokonaan tai on ilmoittanut sitä ilmeisesti liian
vähän eikä ole kehotuksesta huolimatta antanut veron määräämistä varten tarvittavia tietoja, Verohallinto
määrää maksettavan veron määrän arvioimalla.
Verohallinnon lähettämä kehotus sisältää arvion 1 momentissa tarkoitetun veron määrästä. Veron määrää
arvioitaessa otetaan huomioon verovelvollisen toiminta, vertailutiedot tai muut vastaavat käytettävissä olevat
tiedot.
Jos verovelvollinen antaa veroilmoituksen tai 16 §:n 1 momentissa tarkoitetut tulorekisteriin talletettavat
tiedot sen jälkeen, kun verokauden vero on määrätty arvioimalla, Verohallinto voi poistaa päätöksen.
Veroilmoitusta tai muuta ilmoitusta pidetään tällöin myöhässä annettuna ilmoituksena. (12.1.2018/56)
Päätös poistetaan noudattaen, mitä päätöksen oikaisusta 40 ja 41 §:ssä säädetään.
Päätöksen poistamiseen ei saa hakea muutosta.
44 §
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 16/26Veron määräämisen ja oikaisun määräaika
Vero on määrättävä tai päätös on oikaistava kolmen vuoden kuluessa 4 §:ssä tarkoitetusta ajankohdasta.
45 §
Veron määräämisen ja oikaisun määräajan jatkaminen
Verohallinto voi jatkaa veron määräämiselle tai oikaisulle verovelvollisen vahingoksi 44 §:ssä säädettyä
määräaikaa yhdellä vuodella, jos:
1) valvontatoimi on alkanut toisen viranomaisen antaman tai muualta saadun tiedon perusteella
poikkeuksellisen myöhään taikka se vaatii viranomaisyhteistyötä;
2) verovelvollinen on antanut asiaa koskevan ilmoituksen tai muun selvityksen poikkeuksellisen myöhään
taikka valvontatoimen kohteena oleva verovelvollinen vaikeuttaa olennaisesti valvontatoimen suorittamista.
Päätös määräajan jatkamisesta on tehtävä ennen 44 §:ssä säädetyn määräajan päättymistä ja annettava
tiedoksi 56 §:ssä säädetyllä tavalla. Jos Verohallinto on saanut 1 momentin 1 kohdassa tarkoitetun tiedon tai
2 kohdassa tarkoitetun ilmoituksen tai muun selvityksen ennen 44 §:ssä säädetyn määräajan päättymistä,
päätös voidaan kuitenkin tehdä 60 päivän kuluessa siitä, kun tieto, ilmoitus tai muu selvitys on saatu.
Edellä 2 momentissa tarkoitettuun päätökseen ei saa erikseen hakea muutosta.
46 §
Pidennetty veron määräämisen ja oikaisun määräaika
Veroa voidaan määrätä tai päätöstä oikaista verovelvollisen vahingoksi 44 §:ssä säädetyn määräajan
estämättä kuuden vuoden kuluessa 4 §:ssä tarkoitetusta ajankohdasta siltä osin kuin veron määräämisen tai
oikaisun perusteena on sellainen verovelvollisen verotukseen vaikuttava tieto, joka on saatu kansainvälisessä
tietojenvaihdossa muutoin kuin automaattisessa tietojenvaihdossa.
47 §
Rikosperusteinen veron määrääminen ja oikaisu
Vero voidaan määrätä tai päätöstä oikaista verovelvollisen vahingoksi 44 §:ssä säädetyn määräajan estämättä
vuoden kuluessa sen kalenterivuoden päättymisestä, jonka aikana syyttäjä on nostanut syytteen rikoslain
(39/1889) 29 luvun  1–3 §:ssä tarkoitetussa rikosasiassa.
Verohallinto oikaisee 1 momentissa tarkoitetun päätöksen siltä osin kuin syyttäjä on peruuttanut syytteen
taikka syyte on lainvoimaisella tuomiolla tai päätöksellä hylätty tai jätetty tutkimatta. Menettelyssä
noudatetaan, mitä päätöksen oikaisusta verovelvollisen hyväksi säädetään 41 §:ssä.
Rikosperusteinen veron määrääminen tai oikaisu voidaan kohdistaa oikeushenkilöön, jos 1 momentissa
tarkoitetusta rikoksesta syytetään oikeushenkilön puolesta toiminutta luonnollista henkilöä.
48 §
Veron määräämistä ja oikaisua koskevia erityisiä säännöksiä
1 momentti on kumottu L:lla 13.11.2020/783 .
Vero on määrätty ja oikaisu tehty määräajassa, jos Verohallinnon päätös on tehty ennen tässä laissa
säädettyjen määräaikojen päättymistä.
49 §
Kuolinpesään kohdistettu veron määrääminen ja oikaisu
Verovelvollisen kuoltua vero määrätään kuolinpesälle tai päätöksen oikaisu kohdistetaan kuolinpesään. Veroa
ei määrätä eikä päätöstä oikaista, jos 44 §:ssä säädetty määräaika on päättynyt.
50 §
Veron määräämättä tai oikaisematta jättäminen
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 17/26Vero voidaan jättää määräämättä tai oikaisu tekemättä verovelvollisen vahingoksi silloin, kun veroa on
pidettävä vähäisenä eikä verotuksen tasapuolisuus tai verovelvollisen laiminlyöntien laatu tai toistuvuus
vaadi veron määräämistä tai oikaisua.
Arvonlisävero voidaan jättää määräämättä tai oikaisu tekemättä, jos veroa on tullut liian vähän maksettavaksi
sellaisen virheen vuoksi, jonka johdosta toisen arvonlisäverotuksessa verovelvollisen maksettavaksi on tullut
veroa liikaa eikä verotuksen tasapuolisuus tai muu syy vaadi veron määräämistä tai oikaisun tekemistä.
Edellytyksenä on, että verovelvollinen esittää palautukseen oikeutetun antaman sitoumuksen, jossa tämä
luopuu oikeudestaan palautukseen. Sitoumuksen antaneella ei ole oikeutta palautukseen.
Verohallinto antaa tarkemmat määräykset siitä, milloin veroa on pidettävä 1 momentissa tarkoitetulla tavalla
vähäisenä.
51 §
Suorituksen maksajaa koskevia erityisiä säännöksiä
Suorituksen maksajalle määrättävä ennakonpidätys on enintään 40 prosenttia maksetuista suorituksista.
Suorituksen maksajalle vero voidaan jättää määräämättä tai oikaisu tekemättä osittain tai kokonaan, kun
olosuhteet huomioon ottaen on todennäköistä, että veron määräämistä tai oikaisua ei tarvita veron
turvaamiseksi tai muusta vastaavasta erityisestä syystä. Veronkorotus ja viivästyskorko voidaan tällöin
kuitenkin määrätä maksettavaksi. Viivästyskorko lasketaan sitä kalenterivuotta seuraavan vuoden loppuun,
jona ennakonpidätys olisi ollut toimitettava.
Jos Verohallinto on jo määrännyt veron suorituksen maksajalle, vero poistetaan viran puolesta, jos
suorituksen saaja on maksanut suorituksesta maksettavat verot ja maksut tai niitä ei ole ollut maksettava.
Suorituksen maksajalle määrättyä veronkorotusta tai viivästyskorkoa ei poisteta, jos erityisestä syystä ei
muuta johdu.
Jos ennakonpidätyksen toimittamiseen velvollinen on jättänyt ennakonpidätyksen toimittamatta, mutta
tulosta on peritty lähdevero, ennakonpidätyksen toimittamiseen velvollisen suoritettavaksi määrätystä veron
määrästä on vähennettävä lähdeveron määrä. Vastaavasti menetellään myös tilanteessa, jossa lähdeveron
perimiseen velvollinen on jättänyt lähdeveron perimättä, mutta tulosta on toimitettu ennakonpidätys.
Suorituksen maksajan verokauden veroa ei oikaista, jos suorituksen saaja maksaa suorituksen maksajalle
takaisin aikaisempana vuonna saamaansa tuloa niin myöhään, että tulosta toimitettu ennakonpidätys tai
peritty lähdevero on otettu huomioon suorituksen saajan verotuksessa. Verohallinto määrää, mihin
alkuperäisen suorituksen maksuvuotta seuraavan vuoden kalenteripäivään mennessä suorituksen saajan on
tehtävä takaisinmaksu, jotta suorituksen maksajan verokauden veroa voidaan oikaista takaisin maksetusta
suorituksesta toimitetun ennakonpidätyksen tai perityn lähdeveron osalta. (30.12.2019/1566)
51 a § (12.4.2019/525)
Osingon maksajaa ja rekisteröityä säilyttäjää koskevia erityisiä säännöksiä
Jos Verohallinto on jo määrännyt rajoitetusti verovelvollisen tulon verottamisesta annetun lain 10 c §:n
nojalla veron osingon maksajalle, vero poistetaan viran puolesta, jos rekisteröitynyt säilyttäjä on maksanut
osingosta maksettavat lähdeverot tai veron määräämisen perusteet ovat poistuneet.
Jos ennakonpidätyksen toimittamiseen velvollinen osingon maksaja on jättänyt ennakkoperintälain 4 a §:n
mukaisen ennakonpidätyksen toimittamatta, mutta osingosta on peritty lähdevero, ennakonpidätyksen
toimittamiseen velvollisen osingon maksajan ja rekisteriin merkityn säilyttäjän suoritettavaksi määrätystä
veron määrästä on vähennettävä perityn lähdeveron määrä. Vastaavasti menetellään myös tilanteessa, jossa
lähdeveron perimiseen velvollinen on jättänyt lähdeveron perimättä, mutta osingoista on toimitettu
ennakonpidätys.
9 luku
Verohallinnon päätös ja päätös oikaisuvaatimukseen (12.1.2018/16)
52 §
Päätöksen antaminen
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 18/26Verohallinnon on annettava verovelvolliselle päätös, kun veroa määrätään tai päätöstä oikaistaan
verovelvollisen hyväksi tai vahingoksi taikka verovelvolliselle määrätään veronkorotusta,
myöhästymismaksua tai laiminlyöntimaksua.
Verohallinnon on annettava verovelvolliselle päätös 15 §:n 5 ja 6 momentissa tarkoitetussa asiassa.
Verohallinnon on annettava tiedonantovelvolliselle päätös, jos tämä kieltäytyy antamasta 5 luvussa
tarkoitettuja tietoja, jotka Verohallinto on kehottanut antamaan.
Verohallinnon on annettava verovelvolliselle päätös 45 §:ssä tarkoitetussa veron määräämisen tai päätöksen
oikaisun määräajan jatkamista koskevassa asiassa. (13.1 1.2020/783)
Edellä 1 momentissa tarkoitettu päätös annetaan kultakin verokaudelta erikseen. (13.1 1.2020/783)
53 § (12.1.2018/16)
Päätös verovelvollisen pyynnöstä
Verohallinnon on annettava verovelvollisen pyynnöstä tälle päätös 12–14 §:ssä ja 15 §:n 2 ja 3 momentissa
tarkoitetussa asiassa.
54 §
Päätös Veronsaajien oikeudenvalvontayksikön pyynnöstä
Verohallinnon on annettava Veronsaajien oikeudenvalvontayksikön pyynnöstä päätös silloin, kun yksikkö
katsoo, että verovelvolliselle olisi määrättävä veroa, sen viivästysseuraamusta tai muuta seuraamusta.
55 §
Päätöksen sisältö
Päätöksestä on käytävä ilmi päätöksen tehnyt viranomainen yhteystietoineen, verovelvollisen
yksilöintitiedot, päätöksen perustelut ja tieto siitä, miten asia on ratkaistu.
Päätös voidaan jättää perustelematta silloin, kun perusteleminen on ilmeisen tarpeetonta.
Päätöksen tai muun asiakirjan allekirjoittamatta jättämisestä säädetään valtioneuvoston asetuksella.
56 §
Tiedoksi antaminen verovelvolliselle
Verotusta koskeva päätös tai muu asiakirja on annettava verovelvolliselle tiedoksi. Tiedoksianto on kuitenkin
toimitettava verovelvollisen lailliselle edustajalle tai valtuutetulle, jos asianhoitajasta on ilmoitettu
Verohallinnon asiakasrekisteriin.
Todisteellinen tiedoksianto yhteisölle, yhteisetuudelle ja yhtymälle toimitetaan sen ilmoittamaan
osoitteeseen.
Päätös, jonka tiedoksisaannista alkaa kulua muutoksenhakuaika, sekä muut Verohallinnon asiakirjat, voidaan
antaa tiedoksi hallintolain 59 §:ssä tarkoitettuna tavallisena tiedoksiantona. (12.1.2018/16)
Päätös myöhästymismaksusta ja 43 §:n 3 momentissa tarkoitetusta arvioverotuksen poistamisesta merkitään
veronkantolain (11/2018) 70 §:ssä  tarkoitettuun yhteenvetoon, jonka tiedoksiannosta säädetään
veronkantolaissa. (12.1.2018/16)
Verohallinto voi antaa 1 ja 3 momentissa tarkoitetut päätökset ja muut asiakirjat tiedoksi Verohallinnon
sähköisessä asiointipalvelussa, jos verovelvollinen on antanut siihen suostumuksen. Verovelvolliselle tai
tämän valtuuttamalle lähetetään tiedoksiannosta tieto verovelvollisen tai tämän valtuuttaman ilmoittamaan
sähköiseen osoitteeseen. Asiakirja katsotaan annetun tiedoksi kolmantena päivänä siitä, kun verovelvolliselle
tai tämän valtuuttamalle on lähetetty tieto tiedoksiannosta. Jos tiedoksiantoa koskevan tiedon
vastaanottamisessa tai pääsyssä Verohallinnon sähköiseen palveluun tänä aikana on ollut tekninen este,
asiakirja katsotaan annetun tiedoksi kolmantena päivänä siitä, kun tekninen este on poistunut.
(9.11.2018/898)
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 19/2657 §
Tiedoksi antaminen Veronsaajien oikeudenvalvontayksikölle
Veronsaajien oikeudenvalvontayksikölle päätös annetaan tiedoksi siten, että sille varataan tilaisuus tutustua
verotusasiakirjoihin, jollei muualla verolainsäädännössä toisin säädetä.
10 luku
Muutoksenhaku
58 §
Oikaisuviranomainen
Verotuksen oikaisulautakunta ratkaisee tässä laissa tarkoitetut oikaisuvaatimukset. Verohallinto voi kuitenkin
ratkaista oikaisuvaatimuksen siltä osin kuin esitetty vaatimus hyväksytään, jos muutoksenhakijana on muu
kuin Veronsaajien oikeudenvalvontayksikkö.
59 §
Oikeus muutoksenhakuun
Verohallinnon päätökseen saa hakea muutosta verovelvollinen, verosta vastuussa oleva ja muu asianomaisen
verolain mukaan muutoksenhakuun oikeutettu.
Veronsaajan puolesta oikeus muutoksenhakuun on Veronsaajien oikeudenvalvontayksiköllä.
60 §
Oikaisuvaatimus
Muutosta haetaan verotuksen oikaisulautakunnalta kirjallisella oikaisuvaatimuksella. Muutosta ei saa hakea,
jos asia on valitukseen annetulla päätöksellä ratkaistu.
Oikaisuvaatimus on toimitettava määräajassa Verohallinnolle.
Oikaisuvaatimus on käsiteltävä ilman aiheetonta viivytystä.
Muutoksenhausta Verohallinnon antamaan ennakkoratkaisuun säädetään 64 §:ssä.
61 §
Oikaisuvaatimuksen määräaika
Oikaisuvaatimus on tehtävä kolmen vuoden kuluessa 4 §:ssä tarkoitetusta ajankohdasta.
Oikaisuvaatimus voidaan kuitenkin aina tehdä 60 päivän kuluessa päivästä, jona verovelvollinen on saanut
päätöksestä tiedon.
Veronsaajien oikeudenvalvontayksikön määräaika on 60 päivää päätöksen tekemisestä.
62 §
Eräitä Verohallinnon päätöksiä koskeva muutoksenhaku
Rekisteröintiä koskevan päätöksen saaja, muu muutoksenhakuun oikeutettu ja Veronsaajien
oikeudenvalvontayksikkö saavat hakea muutosta asianomaisen verolain mukaista rekisteröintiä koskevaan
Verohallinnon päätökseen. (13.1 1.2020/783)
Tiedonantovelvollinen saa hakea muutosta Verohallinnon päätökseen, joka koskee velvollisuutta antaa 5
luvussa, valmisteverotuslain 98 §:ssä, sähkön ja eräiden polttoaineiden valmisteverosta annetun lain 26 b
§:ssä, tupakkaverosta annetun lain 13 §:n 1 momentissa tai jäteverolain 10 §:n 1 momentissa tarkoitettuja
tietoja. Tiedonantovelvollinen ja Veronsaajien oikeudenvalvontayksikkö saavat hakea muutosta 31 §:n
nojalla määrättyä laiminlyöntimaksua koskevaan Verohallinnon päätökseen. (13.1 1.2020/783)
Verovelvollinen ja Veronsaajien oikeudenvalvontayksikkö saavat hakea muutosta 39 §:ssä tarkoitettua
laiminlyöntimaksua koskevaan Verohallinnon päätökseen.
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 20/26Edellä 52 §:n 2 momentissa ja 53 §:ssä tarkoitettuun Verohallinnon päätökseen haetaan muutosta siten kuin 5
momentissa säädetään.
Muutosta haetaan verotuksen oikaisulautakunnalta kirjallisella oikaisuvaatimuksella. Oikaisuvaatimus on
tehtävä 60 päivän kuluessa siitä, kun muutoksenhakija on saanut tiedon Verohallinnon päätöksestä.
Veronsaajien oikeudenvalvontayksikön määräaika lasketaan kuitenkin päätöksen tekemisestä.
Muutoksenhaussa noudatetaan muutoin, mitä tässä luvussa säädetään.
63 §
Oikaisulautakunnan päätökseen liitettävä valitusosoitus
Oikaisulautakunnan päätökseen on liitettävä hallintolain 47 §:ssä tarkoitettu valitusosoitus, josta ilmenee,
miten ratkaisuun tyytymättömän on meneteltävä saattaakseen asian hallinto-oikeuden tutkittavaksi tai
hakeakseen muutosta tämän lain 68 §:n mukaisella ennakkopäätösvalituksella.
Valitusosoituksessa on myös selostettava menettely ennakkopäätösvalitusta koskevassa lupa-asiassa
pääpiirteittäin.
64 §
Valitus hallinto-oikeuteen
Verohallinnon antamaan ennakkoratkaisuun ja tässä laissa tarkoitetun oikaisuvaatimuksen johdosta annettuun
päätökseen saa hakea muutosta valittamalla siihen hallinto-oikeuteen, jonka tuomiopiirissä verovelvollisen
tai tiedonantovelvollisen kotikunta Verohallinnon päätöstä tehtäessä oli.
Arvonlisäveroa, vakuutusmaksuveroa ja valmisteveroa koskevaan päätökseen haetaan muutosta valittamalla
Helsingin hallinto-oikeuteen. (13.1 1.2020/783)
Jos mikään hallinto-oikeus ei ole toimivaltainen käsittelemään valitusta, muutosta haetaan valittamalla
Helsingin hallinto-oikeuteen.
Verohallinnon päätökseen, jolla on päätetty olla antamatta ennakkoratkaisua, ei saa hakea muutosta.
Ennakkoratkaisua koskeva asia on käsiteltävä hallinto-oikeudessa kiireellisenä.
65 §
Valitusaika
Valitus on tehtävä 60 päivän kuluessa oikaisuvaatimukseen annetun päätöksen tiedoksisaannista.
Ennakkoratkaisua koskeva valitus on tehtävä 30 päivän kuluessa päätöksen tiedoksisaannista.
Veronsaajien oikeudenvalvontayksikön valitusaika lasketaan päätöksen tekemisestä.
66 §
Kuuleminen valitusta käsiteltäessä
Hallintotuomioistuimen on varattava verovelvollisen tekemästä valituksesta Veronsaajien
oikeudenvalvontayksikölle ja Veronsaajien oikeudenvalvontayksikön tekemästä valituksesta verovelvolliselle
tilaisuus vastineen antamiseen sekä tarvittaessa muutoksenhakijalle tilaisuus vastaselityksen antamiseen.
Sen lisäksi, mitä oikeudenkäynnistä hallintoasioissa annetun lain (808/2019) 44 §:n  2 momentissa säädetään
asian ratkaisemisesta asianosaista kuulematta, hallintotuomioistuin voi ratkaista valituksen kuulematta
Veronsaajien oikeudenvalvontayksikköä, jos veron määrä voi verovelvollisen vaatimuksesta muuttua
enintään 6 000 euroa, eikä asia ole tulkinnanvarainen tai epäselvä. (5.7.2019/853)
67 §
Valitus korkeimpaan hallinto-oikeuteen
1 momentti on kumottu L:lla 10.6.2022/442 , joka tuli voimaan 16.6.2022. Aiempi sanamuoto kuuluu:
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 21/26Hallinto-oikeuden antamaan päätökseen saa hakea muutosta valittamalla korkeimpaan hallinto-oikeuteen
vain, jos korkein hallinto-oikeus myöntää valitusluvan.
Muutoksenhaussa korkeimpaan hallinto-oikeuteen sovelletaan, mitä oikeudenkäynnistä hallintoasioissa
annetussa laissa säädetään. Valitusaika muusta kuin hallinto-oikeuden ennakkoratkaisua koskevasta
päätöksestä on kuitenkin 60 päivää päätöksen tiedoksisaannista. (10.6.2022/442)
L:lla 442/2022  muutettu 2 momentti tuli voimaan 16.6.2022. Aiempi sanamuoto kuuluu:
Muutoksenhaussa noudatetaan tällöin, mitä verotusmenettelystä annetun lain 71 §:ssä säädetään, kuitenkin
niin, että valitusaika hallinto-oikeuden ennakkoratkaisua koskevasta päätöksestä on 30 päivää päätöksen
tiedoksisaannista.
Ennakkoratkaisua koskeva asia on käsiteltävä korkeimmassa hallinto-oikeudessa kiireellisenä.
68 §
Ennakkopäätösvalitus korkeimpaan hallinto-oikeuteen
Verovelvollinen ja muu muutoksenhakuun oikeutettu sekä Veronsaajien oikeudenvalvontayksikkö saavat
hakea muutosta verotuksen oikaisulautakunnan päätökseen hallinto-oikeuden asemesta korkeimmalta
hallinto-oikeudelta, jos korkein hallinto-oikeus myöntää ennakkopäätösvalitusta koskevan valitusluvan.
Muutoksenhaussa noudatetaan tällöin, mitä verotusmenettelystä annetun lain 71 a–71 d §:ssä säädetään.
69 §
Muutoksenhaku rekisteröintiä koskevaan päätökseen
Rekisteröintiä koskeva muutoksenhaku on käsiteltävä Verohallinnossa, verotuksen oikaisulautakunnassa,
hallinto-oikeudessa ja korkeimmassa hallinto-oikeudessa kiireellisenä.
Jos muutoksenhakuviranomainen on Veronsaajien oikeudenvalvontayksikön muutoksenhaun johdosta
muuttanut rekisteröintiä koskevaa päätöstä, sen on samalla määrättävä ajankohta, josta alkaen ratkaisua on
sovellettava.
70 §
Äänestys
Jos asia ratkaistaan verotuksen oikaisulautakunnassa, hallinto-oikeudessa tai korkeimmassa hallinto-
oikeudessa äänestäen, päätökseksi tulee se mielipide, jota useampi on kannattanut. Jos äänet jakautuvat
tasan, päätökseksi tulee se mielipide, joka on verovelvolliselle edullisempi, tai jollei tätä perustetta voida
soveltaa, se mielipide, jota puheenjohtaja on kannattanut.
71 §
Erityissäännöksiä muutoksenhausta ja muutoksenhaun johdosta tehtävistä muutoksista
Verovelvollinen ja muu verosta vastuussa oleva on muutoksenhausta huolimatta velvollinen maksamaan
määrätyn veron, sen viivästysseuraamuksen ja muun seuraamuksen.
Jos vero on muutoksenhakuviranomaisen päätöksellä poistettu tai sitä on alennettu, asianomaisella on oikeus
saada palautuksena liikaa maksettavaksi määrätty vero korkoseuraamuksineen.
Jos muutoksenhakuviranomainen on muutoksenhaun johdosta katsonut jonkun verovelvolliseksi ja
korottanut maksettavan veron määrää, Verohallinto määrää veron verovelvollisen maksettavaksi
korkoseuraamuksineen.
72 § (5.7.2019/853)
Oikeudenkäyntikulut
Oikeudenkäyntikulujen korvauksesta säädetään oikeudenkäynnistä hallintoasioissa annetun lain 10 luvussa.
73 §
Seurannaismuutos
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 22/26Jos verovelvollisen joltakin verokaudelta suoritettavan tai vähennettävän veron määrä on muuttunut
Verohallinnon tai muutoksenhakuviranomaisen antaman päätöksen taikka verovelvollisen antaman
veroilmoituksen, oikaisuilmoituksen tai tulorekisteriin talletettujen tietojen johdosta samalta tai toiselta
verokaudelta suoritettavan tai vähennettävän veron määrään vaikuttavalla tavalla, Verohallinto määrää tai
oikaisee viimeksi mainitulta verokaudelta suoritettavan tai vähennettävän veron muutosta vastaavaksi.
(30.12.2019/1566)
Jos verovelvollisen suoritettavan tai vähennettävän veron määrä on Verohallinnon tai
muutoksenhakuviranomaisen päätöksen taikka verovelvollisen antaman veroilmoituksen, oikaisuilmoituksen
tai tulorekisteriin talletettujen tietojen johdosta muuttunut toisen verovelvollisen suoritettavan tai
vähennettävän veron määrään vaikuttavalla tavalla, Verohallinto määrää tai oikaisee viimeksi mainitun veron
muutosta vastaavaksi. (30.12.2019/1566)
Verohallinto voi tehdä seurannaismuutoksen silloinkin, kun tämän lain tai muun lain mukaista toisen
verolajin verotusta taikka Tullin vahvistamaa tullausta on muutettu toisen verolajin veron määrään
vaikuttavalla tavalla. (11.8.2017/525)
Edellä 2 momentissa tarkoitettu seurannaismuutos verovelvollisen eduksi edellyttää verovelvollisen
vaatimusta.
Seurannaismuutos voidaan jättää tekemättä, jos muutoksen tekeminen on erityisestä syystä kohtuutonta.
74 §
Muutosten toteuttaminen
Muutoksenhakuviranomaisen tai Verohallinnon päätöksen perusteella uudelleen käsiteltävä asia,
seurannaismuutos ja muutoksenhaun johdosta tehtävät muut muutokset verotukseen toteutetaan noudattaen,
mitä veron määräämisestä ja päätöksen oikaisusta säädetään 40 ja 41 §:ssä. Tehtyihin päätöksiin haetaan
muutosta sen mukaan, mitä muutoksen hakemisesta veron määräämistä tai päätöksen oikaisua koskevaan
päätökseen tässä luvussa säädetään.
Verohallinnon on määrättävä, jollei erityisestä syystä muuta johdu, omasta aloitteestaan saatavan
täytäntöönpano keskeytettäväksi siltä osin kuin muutoksenhakuviranomainen on kumonnut verotusta
koskevan päätöksen ja palauttanut asian Verohallinnolle uudelleen käsiteltäväksi. Keskeytysmääräys on
tehtävä viipymättä sen jälkeen, kun muutoksenhakuviranomaisen päätös on annettu Verohallinnolle tiedoksi.
Keskeytysmääräyksen tekemisessä noudatetaan, mitä verojen ja maksujen täytäntöönpanosta annetussa laissa
(706/2007)  säädetään.
Tässä pykälässä tarkoitetut muutokset verotukseen tehdään, vaikka veron määräämisen tai oikaisun
määräaika on päättynyt tai muut veron määräämisen tai oikaisun edellytykset puuttuvat.
75 §
Perustevalitus
Tässä laissa tarkoitettuihin asioihin ei sovelleta verojen ja maksujen täytäntöönpanosta annetun lain
perustevalitusta koskevia säännöksiä.
11 luku
Erinäiset säännökset
76 §
Veropetos ja verorikkomus
Rangaistus veropetoksesta säädetään rikoslain 29 luvun  1–3 §:ssä.
Rangaistus verorikkomuksesta säädetään rikoslain 29 luvun 4 §:ssä .
Jos 1 ja 2 momentissa mainittu rikos on veron määrä ja muut olosuhteet huomioon ottaen vähäinen, voi
Verohallinto, ottaen huomioon myös mahdollisesti määrätyn veronkorotuksen, jättää tekemättä asiassa
rikosilmoituksen.
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 23/2677 §
Asiakirjojen tuhoutuminen
Jos Verohallinnolle annettu veroilmoitus tai muu asiakirja on tuhoutunut, se on annettava uudelleen.
Verohallinto voi antaa tarkempia määräyksiä ilmoittamisvelvollisuuden uudelleen täyttämisestä sekä veron
määräämisestä siinä tapauksessa, että veroilmoitus tai muu asiakirja on tuhoutunut.
78 §
Vastuu verosta
Verovastuusta säädetään asianomaisissa verolaeissa ja veronkantolaissa.
Verovastuun toteuttamisesta säädetään veronkantolain 54 ja 64 §:ssä. (12.1.2018/16)
79 §
Virka-apu
Aluehallintovirasto ja poliisi ovat toimivaltansa puitteissa velvollisia antamaan vero- ja
muutoksenhakuviranomaisille tarpeellista virka-apua.
80 §
Allekirjoittaminen ja sähköinen asiointi
Verovelvollisen on allekirjoitettava veroilmoitus sekä muut ilmoitukset ja asiakirjat.
Veroilmoitukset sekä muut ilmoitukset ja asiakirjat, jotka voidaan toimittaa Verohallinnolle sähköisesti ja
jotka on allekirjoitettava, on varmennettava sähköisellä allekirjoituksella tai muulla hyväksyttävällä tavalla.
Verohallinto antaa tarkemmat määräykset siitä, mitä sähköistä menettelyä käyttäen ja millä tavoin
varmennettuina veroilmoituksia sekä muita ilmoituksia ja asiakirjoja voidaan toimittaa sähköisesti.
81 §
Todistus asiakirjan vastaanottamisesta
Verohallinnon on pyynnöstä annettava todistus asiakirjan vastaanottamisesta.
12 luku
Voimaantulo
82 §
Voimaantulo
Tämä laki tulee voimaan 1 päivänä tammikuuta 2017.
Lakia sovelletaan ensimmäisen kerran lain voimaantulopäivänä ja sen jälkeen alkavan verokauden sekä lain
voimaantulopäivän jälkeen päättyvän 1 1 §:n 3 momentissa tarkoitetun verokauden verotusmenettelyyn ja
muutoksenhakuun.
83 §
Siirtymäsäännökset
Ennen lain voimaantuloa päättyneen verokauden verotusmenettelyyn ja muutoksenhakuun sekä
muutoksenhakuun ennen tämän lain voimaantuloa annettuun muuhun Verohallinnon päätökseen sovelletaan
tämän lain voimaan tullessa voimassa olleita säännöksiä, jollei jäljempänä toisin säädetä.
Muutoksenhaussa lain voimaantulon jälkeen annettuun ennen lain voimaantuloa päättynyttä verokautta
koskevaan sekä tämän lain voimaantulon jälkeen annettuun muuhun Verohallinnon päätökseen sovelletaan
tämän lain säännöksiä.
Lain voimaantulon jälkeen tehdyn ennen lain voimaantuloa päättynyttä verokautta koskevan tai muun
päätöksen tiedoksiantoon sovelletaan tämän lain säännöksiä.
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 24/26Ennen lain voimaantuloa päättyneeltä verokaudelta liikaa maksettua veroa ei voida vähentää lain
voimaantulopäivänä tai sen jälkeen alkavilta verokausilta tai hakea takaisin palautuksena lain
voimaantulopäivänä tai sen jälkeen.
Ennen lain voimaantuloa päättyvän verokauden arvioimalla määrätyn veron poistamista koskevaan
menettelyyn sovelletaan tämän lain säännöksiä. Tällöin veroilmoituksen antamisen laiminlyönnin
seuraamuksiin sovelletaan kuitenkin tämän lain voimaan tullessa voimassa olleita säännöksiä.
Verovelvollisen verokautena pidetään tämän lain voimaan tullessa voimassa ollutta verokautta, kunnes
verokausi muuttuu tämän lain säännösten mukaisesti.
Sellaisen verovelvollisen, jonka verokautena voidaan hakemuksesta pitää tämän lain 1 1 §:n 2 momentissa tai
12 §:n 1 tai 2 momentissa tarkoitettua verokautta, verokautena pidetään kuitenkin lain voimaantulopäivästä
lukien mainituissa lainkohdissa tarkoitettua pidempää verokautta edellyttäen, että verovelvollinen on tehnyt
hakemuksen tästä kolmen kuukauden kuluessa lain voimaantulosta.
Ennen lain voimaantuloa tehtyihin 39 §:ssä tarkoitettuihin laiminlyönteihin sovelletaan lain voimaan tullessa
voimassa olleita säännöksiä.
Ennen lain voimaantuloa pyydettyihin sivullisen tiedonantovelvollisuutta koskevien tietojen laiminlyönnin
seuraamuksiin sovelletaan lain voimaan tullessa voimassa olleita säännöksiä.
Lain voimaantulovuonna päättyvältä verokaudelta maksettava apteekkivero on maksettava viimeistään
verokauden päättymisvuotta seuraavan kesäkuun yleisenä eräpäivänä.
Verohallinto voi antaa 16 §:n 2 momentissa tarkoitettuja rajoittavia määräyksiä koskien verokautta, joka on
päättynyt ennen tämän lain voimaantuloa, mutta jolta ilmoitus on annettava lain voimaantulon jälkeen.
HE 29/2016 , VaVM 9/2016, EV  104/2016
Muutossäädösten voimaantulo ja soveltaminen:
11.8.2017/525:
Tämä laki tulee voimaan 1 päivänä tammikuuta 2018.
Tavaran maahantuontiin, jonka osalta veron suorittamisvelvollisuus on arvonlisäverolain 87 §:n mukaan
syntynyt ennen tämän lain voimaantuloa, sovelletaan 73 §:n 7 momenttia sellaisena kuin se oli voimassa
tämän lain voimaan tullessa.
HE 45/2017 , VaVM 3/2017, EV  67/2017
12.1.2018/16:
Tämä laki tulee voimaan 1 päivänä toukokuuta 2018. Lain 56 §:n 4 momentti ja 78 §:n 2 momentti tulevat
kuitenkin voimaan vasta 1 päivänä marraskuuta 2019.
HE 97/2017 , VaVM 26/2017, EV  182/2017
12.1.2018/56:
Tämä laki tulee voimaan 1 päivänä tammikuuta 2019.
Tätä lakia sovelletaan ensimmäisen kerran ennakonpidätyksen, lähdeveron ja työnantajan
sairausvakuutusmaksun ilmoittamiseen lain voimaantulopäivänä tai sen jälkeen alkavasta verokaudesta
lähtien.
HE 134/2017 , VaVM 20/2017, EV  167/2017
9.11.2018/898:
Tämä laki tulee voimaan 1 päivänä tammikuuta 2019.
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 25/26HE 140/2018 , VaVM 12/2018, EV  82/2018
12.4.2019/525:
Tämä laki tulee voimaan 1 päivänä tammikuuta 2021.
HE 282/2018 , VaVM 38/2018, EV  301/2018
5.7.2019/853:
Tämä laki tulee voimaan 1 päivänä tammikuuta 2020.
HE 29/2018 , LaVM 18/2018, EV  295/2018
30.12.2019/1566:
Tämä laki tulee voimaan 1 päivänä tammikuuta 2020.
Lain 51 §:n 5 momenttia sovelletaan lain voimaantulopäivänä tai sen jälkeen takaisin maksetuista
suorituksista toimitettuun ennakonpidätykseen ja perittyyn lähdeveroon.
HE 62/2019 , VaVM 15/2019, EV  62/2019
13.11.2020/783:
1. Tämä laki tulee voimaan 1 päivänä tammikuuta 2021.
2. Lakia sovelletaan ensimmäisen kerran lain voimaan tultua alkaneen verokauden verotusmenettelyyn ja
muutoksenhakuun.
3. Ennen lain voimaantuloa päättyneen verokauden verotusmenettelyyn ja muutoksenhakuun sovelletaan
tämän lain voimaan tullessa voimassa olleita säännöksiä, jollei jäljempänä toisin säädetä.
4. Jos 2 §:n 7 kohdassa tarkoitettu verovelvollinen on vastaanottanut tuotteet tai tämän velvollisuus suorittaa
vero on muutoin syntynyt ennen tämän lain voimaantuloa, verotusmenettelyyn ja muutoksenhakuun
sovelletaan tämän lain voimaan tullessa voimassa olleita valmisteverotuslain muuta verovelvollista kuin 6
§:n 18 kohdassa tarkoitettua verokausi-ilmoittajaa koskevia säännöksiä, jollei jäljempänä toisin säädetä.
5. Jos Verohallinto on hyväksynyt lain voimaan tullessa voimassa olleen valmisteverotuslain 32 §:n nojalla
verokausi-ilmoittajan veroilmoituksen antamisen paperilomakkeella, viimeinen verokausi, jolta ilmoituksen
saa antaa paperilomakkeella, on kalenterivuoden 2020 viimeinen verokausi.
6. Verohallinnon tekemän ennen lain voimaantuloa päättynyttä verokautta koskevan
valmisteverotuspäätöksen tiedoksiantoon ja muutoksenhakuun sovelletaan tämän lain säännöksiä, jos päätös
tehdään 1 päivänä helmikuuta 2021 tai sen jälkeen.
7. Verohallinnon lain voimaan tullessa vireillä olleeseen valmisteveron palautushakemukseen antaman
päätöksen tiedoksiantoon ja muutoksenhakuun sovelletaan tämän lain säännöksiä, jos päätös tehdään 1
päivänä helmikuuta 2021 tai sen jälkeen.
8. Verohallinnon tekemän valmisteverotuspäätöksen tiedoksiantoon ja muutoksenhakuun sovelletaan 4
momentissa tarkoitetussa tapauksessa tämän lain säännöksiä, jos päätös tehdään 1 päivänä helmikuuta 2021
tai sen jälkeen. Edellä 61 §:ssä tarkoitettu määräaika lasketaan sen kalenterivuoden päättymisestä, jonka
aikana tuotteet on vastaanotettu tai veron suorittamisvelvollisuus on muutoin syntynyt.
9. Ennen lain voimaantuloa tapahtuneisiin 39 §:ssä tarkoitettuihin laiminlyönteihin sovelletaan tämän lain
voimaan tullessa voimassa olleita säännöksiä. Sivullisen tiedonantovelvollisuuden laiminlyönteihin
sovelletaan tämän lain voimaan tullessa voimassa olleita säännöksiä kuitenkin vain, jos tietoja on pyydetty
ennen lain voimaantuloa.
HE 54/2020 , PeVL  21/2020, VaVM 16/2020, EV  112/2020
1/10/23, 8:36 AM Laki oma-aloitteisten verojen verotusmenettelystä 768/2016 - Ajantasainen lainsäädäntö - FINLEX ®
https://finlex.fi/fi/laki/ajantasa/2016/20160768 26/267.5.2021/389:
Tämä laki tulee voimaan 1 päivänä heinäkuuta 2021.
HE 18/2021 , VaVM 3/2021, EV  38/2021
22.12.2021/1214:
Tämä laki tulee voimaan 13 päivänä helmikuuta 2023.
HE 190/2021 , VaVM 25/2021, EV  192/2021
22.12.2021/1218:
Tämä laki tulee voimaan 1 päivänä tammikuuta 2022. Lain 1 1 §:n 1 ja 8 momentti ovat voimassa 31 päivään
joulukuuta 2022.
HE 212/2021 , VaVM 29/2021, EV  199/2021
10.6.2022/442:
Tämä laki tulee voimaan 16 päivänä kesäkuuta 2022.
HE 90/2021 , LaVM 7/2022, EV  55/2022
29.12.2022/1266:
Tämä laki tulee voimaan 1 päivänä tammikuuta 2023.
HE 183/2022 , YmVM 16/2022, EV  199/2022
29.12.2022/1269:
Tämä laki tulee voimaan 1 päivänä tammikuuta 2023.
HE 225/2022 , VaVM 33/2022, EV  202/2022
29.12.2022/1274:
Tämä laki tulee voimaan 30 päivänä joulukuuta 2022. Sen 39 §:n 1 momentin 1 kohta tulee kuitenkin
voimaan 1 päivänä tammikuuta 2023.
Ennen lain voimaantuloa tapahtuneisiin 39 §:ssä tarkoitettuihin laiminlyönteihin sovelletaan tämän lain
voimaan tullessa voimassa olleita säännöksiä.
HE 226/2022 , VaVM 31/2022, EV  200/2022
Finlex  › Lainsäädäntö  › Ajantasainen lainsäädäntö  › Vuosi 2016  › 9.9.2016/768
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.